เมย์ไม่หนักออลอิงแลนด์
รัชนก จับสลากอยู่สายล่างร่วมกับแชมป์โอลิมปิกขนไก่ออล อิงแลนด์ เดือนหน้า
17 ก.พ. 2560

รัชนก จับสลากอยู่สายล่างร่วมกับแชมป์โอลิมปิกขนไก่ออล อิงแลนด์ เดือนหน้า
รัชนก อินทนนท์ ถูกจัดเป็นมือวางอันดับ 5 ของรายการในประเภทหญิงเดี่ยว และอยู่สายล่างร่วมกับ แคโรลินา มาริน มือวางอันดับ 2 และแชมป์โอลิมปิก 2016 จากสเปน ในแบดมินตันโยเน็กซ์ ออล อิงแลนด์ โอเพ่น แบดมินตัน แชมเปี้ยนชิพ ที่ประเทศอังกฤษ วันที่ 7-12 มี.ค.
อย่างไรก็ตาม เดี่ยวมือ 1 ของไทย เจองานไม่หนักในรอบแรกๆ โดยจะประเดิมสนามพบกับ ซายากะ ซาโตะ จากญี่ปุ่น และหากผ่านไปได้จะพบผู้ชนะระหว่าง เชืองหงานยี่ จากฮ่องกง กับ ซูย่าชิง จากไต้หวัน โดยน่าจะเจอกับ มาริน หรือ เหอบิงเจียว จากจีน ในรอบก่อนรองชนะเลิศ 
ขณะที่ ณิชชาอร จินดาพล ต้องเจองานหนักตั้งแต่รอบแรกพบ ไท่ซือหยิง มือ 1 จากไต้หวัน บุศนันทน์ อึ๊งบำรุงพันธ์ุ แชมป์ปรินเซส สิริ วัณณวรี ไทยแลนด์ มาสเตอร์ส 2017 จะประเดิมสนามกับ เฉินยู่เฟย จากจีน แต่ถ้าผ่านได้อาจต้องดวลกับ ซุนหยู มือวางอันดับ 4 จากจีน
ด้านหญิงคู่ พุธิตา สุภจิรกุล/ทรัพย์สิรี แต้รัตนชัย คู่มือ 10 ของโลก พบ วิเวียน ฮู/เค เหว่ย วูน (มาเลเซีย) ในรอบแรก และถ้าผ่านได้จะเจอกับ จงกลพรรณ กิติธรากุล/รวินดาประจงใจ (11) หรือเจอ จุงยุงอุน/ชินเซืองชาน (3/เกาหลีใต้)